《盆池》
宋代·喻良能

小凿方池供醉吟，才添斗水浪偏深。
莹心未数寒泉井，明目何偏寸碧岑。
树影落时清浸玉，鱼鳞动处细浮金。
年来点检曾经汲，淮有浇花趁日阴。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。